Ritratt: EBU  L-edizzjoni ta' din is-sena tal-Junior Eurovision Song Contest se ssir il-Ħadd 19 ta' Diċembru f'La Seine Musicale li tinsab fuq Seguin Island f'Pariġi, fi Franza. Dan wara li l-aħħar edizzjoni kienet intrebħet mill-kantanta Valentina bil-kanzunetta J'imagine. Il-post fejn se ssir din l-edizzjoni tal-Junior Eurovisin Song Contest hi waħda impressjonanti u mindu fetħet fl-2017 saret attrazzjoni kulturali għal min iżur il-belt kapitali ta' Pariġi. S'issa għad mhux magħruf il-lista sħiħa ta' pajjiżi li se jieħdu sehem fl-edizzjoni ta' din is-sena. Fl-aħħar edizzjoni li saret is-sena l-oħra Malta, Malta kienet rappreżentata minn Chanel Mosneigneur bil-kanzunetta Chasing Sunsets. Sena ilu… Filmat: Chanel Monseigneur mill-Mosta għall-Junior Eurovision Malta kienet rebħet il-Junior Eurovision darbtejn, l-ewwel darba fl-2013 permezz ta' Gaia Cauchi bil-kanzunetta The Start u sentejn wara fl-2015 bil-kanzunetta Not My Soul interpretata minn Destiny Chukunyere, li din is-sena qed tirrappreżenta lil Malta fil-finali tal-65 edizzjoni tal-Eurovision Song Contest. Awguri Destiny: Filmat: Destiny tgħaddi għall-finali tal-Eurovision